Bugatti Type 252

O Bugatti Type 252, tamén coñecido como Tipo 252, é un prototipo desenvolvido entre 1957 e 1962 polo fabricante de automóbiles francés Bugatti.

O coche nunca pasou máis aló da fase de prototipo.Encyclopaedia of Classic Cars: Sports Cars 1945-1975. Google books. O único exemplar producido do coche consérvase no museo Cité de l'Automobile de Mulhouse, Francia.

 Historia 
Desenvolvido entre 1957 e 1962, o Bugatti Type 252 foi o último coche ofrecido pola marca Bugatti antes de ser vendida a Hispano-Suiza en 1963. O Bugatti Type 252 é o resultado dun estudo dun coche deportivo de tamaño medio realizado por Roland Bugatti baseado nun deseño e proxecto do deseñador italiano Giovanni Michelotti. O coche foi ofrecido a varios investidores, pero nunca recibiu ningún financiamento para ser producido en serie e, polo tanto, permaneceu na fase de prototipo.

O Type 252 está propulsado por un motor de 4 cilindros en liña de 1,5 litros con dobre árbore de levas en cabezaA to Z of Sports Cars, 1945-1990. Google books. e usa unha suspensión de puntais MacPherson tanto dianteira como traseira. Durante o desenvolvemento, o coche sufriu numerosos problemas de motor e durante as probas de condución, o piloto de probas Pierre Macoin adoitaba atoparse con avarías. Para evitar calquera publicidade non desexada e negativa, Bugatti decidiu utilizar o motor do prototipo baixo o capó do sedán Bugatti Type 73. Máis tarde, con todo, tanto o motor como o chasis do Tipo 252 foron redeseñados. Os traballos de perfeccionamento e creación da suspensión comezaron en agosto de 1959 e remataron en 1962, pero o proxecto foi abandonado pronto.Wood, Jonathan (1992). Bugatti: The Man and the Marque. Ramsbury, Marlborough Wiltshire: The Crowood Press. pp. 368, 369. ISBN 978 1 85223 364 8.

 Notas 

Referencias

 Véxase tamén 

 Bibliografía 

 Outros artigos 
 Bugatti

 Ligazóns externas 
 http://www.histomobile.com/m2/l2/1960-bugatti-type-252/98851.htm 
 http://car-from-uk.com/bugatti_type_252/

Type 252